Rijeka, 12. prosinca 2019.g.

**NAJAVA DOGAĐANJA I POZIV ZA MEDIJE**

**SUSJEDSTVA KAMPUS, TURNIĆ-MLAKA I LOVRAN EUROPSKE PRIJESTOLNICE KULTURE**

**OVOG PETKA NUDE RAZLIČITA DOGAĐANJA**

**U petak, 13. prosinca 2019.g. u 10 sati ispred dekanata na Filozofskom fakultetu Sveučilišta u Rijeci** (Sveučilišna avenija 4, Rijeka), **u susjedstvu Kampus**, jednom od 27 susjedstava Europske prijestolnice kulture, održat će se **otvorenje izložbe posvećene projektu "Riječke studentske godine 1968.-1971."**

Autori izložbe dolaze s Odsjeka za povijest pri Filozofskom fakultetu u Rijeci, a projekt želi upoznati sve zainteresirane **o riječkim studentskim prilikama u periodu 1968.-1971. godine, podignuti svijest o vrlo važnom aspektu studentske povijesti te prezentirati do sada nepoznatu arhivsku građu**.

Također **u petak, 13. prosinca 2019.g. u 18 sati** **susjedstvo Turnić-Mlaka** organizira **izložbu “Istrebljivač”**. **U parku Nebodera Svjetlosti** (Čandekova 8, Rijeka) **izlažu se**, kako sam autor navodi, “do istrebljenja” **izvorni printevi Dragana Karla Došena**. Printeve će svi zainteresirani moći **besplatno** ponijeti sa sobom.

Usto, **u petak 13. prosinca 2019.g. u susjedstvu Lovran**, **u Kući Lovranskega Guca - gradskoj kuli** (Trg slobode 1, Lovran) **u 20 h** održat će se **glazbeno literarni cabaret *po domaću***. Izvodit će se, kako navode nositelji inicijative **Udruga Interval**, **poeti, kancone, škerci i monade, a sve su to - makakade.**

U programu sudjeluju: **Neven Barac, Nino Bjelac, Duško Jeličić Dule, Silvana Jeličić, Edi Lazarić, Marko Žele** **i gosti iznenađenja**, uz Trio Katastrofa, Bonacu i Lumberbend.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najava i, po mogućnosti, dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42